Endofita
Endofita ili endofit je endosimbiont, često bakterija ili gljiva, koja živi unutar biljke, ili barem jedan njen dio životnog ciklusa, bez uočljivog izazivanja bolesti. Endofite su sveprisutno raširene i mogu se naći kod svih do danas proučavanih biljaka. Međutim, većina međuodnosa endofit–biljka domaćin nije sasvim poznata. Također poznato je da se endofite javljaju i na lišajima i algama. Mnoge ekonomski važne trave (npr. Festuca spp. i Lolium spp.) nose gljivične endofite roda Epichloë, koje mogu poboljšati rast i snabdijevanje hranjivim sastojcima. Mogu poboljšati i sposobnost biljke da izdržava abiotske stresove, kao što su suša i povećati otpornost na insekte, biljne patogene i sisare biljojede.